ప‌న్ను చ‌ట్టాల (స‌వ‌ర‌ణ‌) బిల్లు 2019 కి కేబినెట్ ఆమోదం

ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర కేబినెట్‌, ప‌న్ను చ‌ట్టాల (స‌వ‌ర‌ణ‌) బిల్లు 2019ని ప్ర‌స్తుత ఆర్డినెన్సు స్థానం లో ప్ర‌వేశ‌పెట్టే ప్ర‌తిపాద‌న‌ కు ఆమోదం తెలిపింది. ఫైనాన్స్ యాక్ట్ (నెంబ‌ర్ 2), 2019 ( ఫైనాన్స్‌ యాక్ట్‌)ను తీసుకు వ‌చ్చిన త‌ర్వాత జ‌రిగిన ఆర్థిక ప‌రిణామాలు, అలాగే ప్ర‌పంచ‌వ్యాప్తం గా ప‌లు దేశాలు కార్పొరేట్ ఆదాయ‌ప‌న్నురేటు ను త‌గ్గించ‌డంవ‌ల్ల దేశం లోకి పెట్టుబ‌డుల‌ ను ఆకర్షించ‌డానికి, ఉపాధి అవ‌కాశాలు పెంచ‌డానికి, ఆర్థిక వ్య‌వ‌స్థ‌ను మ‌రింత ముందుకు తీసుకుపోవ‌డానికి అద‌న‌పు ఆర్థిక ఉద్దీప‌న‌లు అవ‌స‌ర‌మయ్యాయి. వీటిని ఆదాయ‌ప‌న్ను చ‌ట్టం 1961( ఐటి యాక్ట్‌) లేదా ఫైనాన్స్ చ‌ట్టం ద్వారా సాధించ‌వ‌ల‌సిన‌ప్ప‌టికీ, పార్ల‌మెంటు స‌మావేశం లో లేనందున దీని ని ప‌న్నుచ‌ట్టాల (స‌వ‌ర‌ణ‌) ఆర్డినెన్సు 2019 (ఆర్డినెన్స్ ) ద్వారా 2019 సెప్టెంబ‌ర్ ద్వారా సాధించ‌డం జ‌రిగింది. ఈ ఆర్డినెన్సు ద్వారా తీసుకువ‌చ్చిన స‌వ‌ర‌ణ‌లు కింది విధంగా ఉన్నాయి. ఆర్థిక ప్ర‌గ‌తి, పెట్టుబ‌డుల‌ ను ప్రోత్స‌హించేందుకు ఐటి చ‌ట్టం లో కొత్త గా ఒక‌ నిబంధ‌న‌ ను చేర్చారు. దీని ప్ర‌కారం 2019-20 ఆర్థిక సంవ‌త్స‌రం నుంచి ప్ర‌స్తుతం కార్య‌క‌లాపాలు నిర్వ‌హిస్తున్న దేశీయ కంపెనీ ఎలాంటి ప్రోత్సాహ‌కాలు, మిన‌హాయింపుల‌ ను వినియోగించుకోకుంటే 22 శాతం ప‌న్ను, దానితో పాటు 10 శాతం స‌ర్‌చార్జి, నాలుగు శాతం వ‌ద్ద సెస్ చెల్లించేందుకు త‌న ఆప్ష‌న్ ఇవ్వ‌వ‌చ్చు. దీని ప్ర‌కారం ఈ కంపెనీల‌ కు స‌గ‌టు ప‌న్ను రేటు 25.17 అవుతుంది. వీరు క‌నీస ప్ర‌త్యామ్నాయ ప‌న్ను (ఎంఎటి) కిందికి రారు. కేంద్ర ప్ర‌భుత్వం చేప‌ట్టిన ‘మేక్ ఇన్ ఇండియా’ కార్య‌క్ర‌మాని కి మ‌రింత ఊతం ఇచ్చేందుకు, త‌యారీ రంగం లో తాజా పెట్టుబ‌డుల ను ఆక‌ర్షించేందుకు ఐటి చ‌ట్టం లో మ‌రో నిబంధ‌న‌ ను కూడా చేర్చారు. దీని ప్ర‌కారం 2019 అక్టోబ‌ర్ 1 త‌ర్వాత నెల‌కొల్ప‌బ‌డి, 2023 మార్చి 31 లోగా త‌యారీ ప్రారంభించే దేశీయ త‌యారీ సంస్థ ఎలాంటి ప్రోత్సాహ‌కాలు, మిన‌హాయింపులు వాడుకోన‌ట్ట‌యితే 15 శాతం ప‌న్ను, 10 శాతం స‌ర్‌చార్జి, నాలుగు శాతం వ‌ద్ద సెస్ చెల్లించేందుకు ఎంపిక‌ చేసుకోవ‌చ్చు. దీనివ‌ల్ల, స‌గ‌టు ప‌న్ను రేటు ఈ కంపెనీల‌ కు 17.16 శాతం అవుతుంది. వీటికి ఎంఎటి వ‌ర్తించ‌దు. రాయితీ ప‌న్ను విధానాన్ని ఎంచుకొకుండా ప‌న్ను మిన‌హాయింపులు ప్రోత్సాహ‌కాలు వినియోగించుకునే కంపెనీ స‌వ‌ర‌ణ‌ కు ముందుగ‌ల రేట్ల‌నే చెల్లిస్తూపోవ‌చ్చు. అయితే, త‌మ ప‌న్ను మిన‌హాయింపు కాలం, పన్ను విరామ స‌మ‌యం గ‌డువు దాటిన త‌ర్వాత రాయితీ ప‌న్ను విధానాన్ని ఈ కంపెనీలు ఎంచుకోవ‌చ్చు. ఈ విధానాన్ని ఎంచుకున్న త‌ర్వాత వారు ప‌న్ను రేటు 22 శాతం వ‌ద్ద చెల్లించ‌వ‌ల‌సి ఉంటుంది. మిన‌హాయింపులు, ప్రోత్సాహ‌కాలు వినియోగించుకోవ‌డం కొన‌సాగిస్తున్న కంపెనీల‌ కు ఉప‌శ‌మ‌నం క‌లిగించేందుకు ఎంఎటి రేటు ను ప్ర‌స్తుతం ఉన్న 18 శాతం నుంచి 15 శాతాని కి త‌గ్గించ‌డం జ‌రిగింది. లిస్టెడ్ కంపెనీల‌ కు ఉప‌శ‌మ‌నం క‌లిగించేందుకు వీలుగా, ఇంత‌కు ముందు ఫైనాన్స్ చ‌ట్టం ద్వారా ప్ర‌వేశ‌పెట్టిన లిస్టెడ్ కంపెనీల షేర్ల‌ పై బైబాక్ టాక్స్‌ ను 2019 జూలై 5 వ తేదీ ముందు బ‌హిరంగ ప్ర‌క‌ట‌న జారీ చేసిన షేర్ల బై బ్యాక్ కు వ‌ర్తింప చేయ‌రాద‌ని నిర్ణ‌యించారు. కాపిట‌ల్ మార్కెట్ లోకి నిధుల ప్ర‌వాహాని కి స్థిర‌త్వాన్నిచేకూర్చేందుకు, ఫైనాన్స్ చ‌ట్టం ద్వారా స‌ర్ చార్జి పెంచుతూ సెక్యూరిటీల లావాదేవీల ప‌న్ను కింది కి వ‌చ్చే లిస్టెడ్ కంపెనీల ఈక్విటీ షేర్లు, ఇత‌ర యూనిట్ల బ‌దిలీ నుంచి ఆర్జించిన లాభాని కి సంబంధించి ఫైనాన్స్‌ యాక్ట్ ద్వారా పెంచిన స‌ర్‌ చార్జి వ‌ర్తింప చేయ‌రు. అలాగే రాయితీ ప‌న్ను కాలం క‌లిగిన‌ డెరివేటివ్‌ల‌ తోపాటు ఏదైనా సెక్యూరిటీ బ‌దిలీ వ‌ల్ల ఆర్జించిన ఎఫ్‌ పి ఐ మూల ధ‌న రాబ‌డి పై పెంచిన స‌ర్‌చార్జీని వ‌ర్తింప‌ చేయ‌రాద‌ని నిర్ణ‌యించారు.